Brandbestryder sterf ná sy tydens brand ineenstort | Maroela Media
Brandbestryder sterf ná sy tydens brand ineenstort
Candice Kruger, ook bekend as Ashley. Foto: Facebook
ŉ Brandbestryder verbonde aan die Roelandstraat-brandweerstasie in Kaapstad het Sondag gesterf nadat sy ineengestort het terwyl sy teen ŉ brand op Tafelberg geveg het.
Candice Kruger, ook bekend as Ashley, is na ŉ hospitaal gehaas, maar het kort ná haar aankoms daar gesterf.
JP Smith, burgemeesterskomiteelid vir veiligheid en sekuriteit, het aan Maroela Media gesê Kruger het ŉ tipe aanval op die berg gehad waarna sy na die hospitaal gehaas is. “Daar word vermoed dat sy ŉ hartaanval gehad het, maar dit sal eers amptelik tydens die nadoodse ondersoek bevestig kan word,” het hy gesê.
Hy het gesê Kruger was nege jaar lank in diens van die brandweer en baie geliefd onder haar kollegas. “Sy sal ŉ amptelike brandweer-begrafnis ontvang aangesien sy gesterf het terwyl sy ŉ brand bestry het.”
Smith het gesê ŉ volledige persverklaring rakende Kruger se afsterwe sal later uitgereik word nadat daar met haar familie in gesprek getree is.
Verskeie huldeblyke aan Kruger is intussen op sosiale media gedeel. Lede van die publiek is ook genooi om blomme buite die Roelandstraat-brandweerstasie neer te lê ter herinnering aan Kruger en ter ondersteuning aan haar kollegas.
Volgens Volunteer Wildlife Services was die brand op Tafelberg teen Sondagaand in bedwang. ŉ Woordvoerder vir die brandweer- en reddingsdienste in Kaapstad kon nie onmiddellik Maandagoggend vir kommentaar bereik word nie.
Life Esidimeni: Creecy moet sê oor ‘gebrek aan geld’
Dag Zero: Kapenaars sal dalk moet toustaan
Sy was ń baie dapper vrou. Sterkte aan familie, vriende en kollegas.
Tragies. Baie sterkte aan haar familie en vriende.
Ene van die Hero’s van ons land! Baie strekte aan die familie.. RIP
Velma Venter · 1 jaar gelede
Sterkte aan haar geliefdes. Dis so hartseer. So ‘n mooi jong vrou.
LouE · 1 jaar gelede
Ek wonder of ‘n brandweerman nie dalk ‘n man moet wees nie? Die fisiese aard van die werk is dalk te veel vir ‘n vrou.
Vink · 1 jaar gelede
Ag werklik ??
Sy was n baie dapper vrou. Nege jaar meer gedoen dalk as baie mans…
LouE, Hoe kan jy so onsensitief wees? Maak dit saak of ‘n lewensredder ‘n man of vrou is?
All people are born equal and just a few of them had courage enough to become a fire ‘woman/man’ , fighting fires and saving lives.
So ‘n pragtige jong mens. Innige simpatie aan haar familie. Ek is so jammer oor julle groot hartseer. Sy het die wedloop voltooi as ‘n dapper wenner. Rus in vrede ! My gedagtes en gebede met haar familie en kollegas. Sterkte aan ons dapper brandbestryders.
Dapper meisie mag jy in vrede rus. .
Sjoe. Sy was beeldskoon
Baie tragies, en ja, sy was ‘n hero!